CELEX: 62021CN0418
Language: el
Date: 2021-07-09 00:00:00
Title: Υπόθεση C-418/21: Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 9 Ιουλίου 2021 — Orthomol pharmazeutische Vertriebs GmbH κατά Verband Sozialer Wettbewerb e.V.

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/16
            
         
      Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 9 Ιουλίου 2021 — Orthomol pharmazeutische Vertriebs GmbH κατά Verband Sozialer Wettbewerb e.V.
      (Υπόθεση C-418/21)
      (2021/C 471/23)
      Γλώσσα διαδικασίας: η γερμανική
      
         Αιτούν δικαστήριο
      
      Oberlandesgericht Düsseldorf
      
         Διάδικοι στην υπόθεση της κύριας δίκης
      
      
         Εναγομένη και εκκαλούσα: Orthomol pharmazeutische Vertriebs GmbH
      
         Ενάγουσα και εφεσίβλητη: Verband Sozialer Wettbewerb eV
      
         Προδικαστικά ερωτήματα
      
      
                  1.
               
               
                  Υπό ποιες περιστάσεις υφίστανται άλλες ιατρικώς καθορισμένες διατροφικές απαιτήσεις, κατά την έννοια του άρθρου 2, παράγραφος 2, στοιχείο ζ', δεύτερη περίπτωση, του κανονισμού 609/2013 (1)
                  
                  και συγκεκριμένα:
                  απαιτείται –πέραν της περιορισμένης, υποβαθμισμένης ή διαταραγμένης ικανότητας λήψης, πέψης, απορρόφησης, μεταβολισμού ή απέκκρισης των συνήθων τροφίμων που αναφέρεται στην πρώτη περίπτωση– να υπάρχουν, λόγω της νόσου, αυξημένες διατροφικές απαιτήσεις τις οποίες προορίζεται να καλύψει η χορήγηση του τροφίμου
                  ή αρκεί να υπάρχει, εν γένει, όφελος για τον ασθενή [παραλειπόμενα] από τη λήψη του τροφίμου αυτού, επειδή οι ουσίες που περιέχονται σε αυτό αντιμετωπίζουν τη διαταραχή ή μειώνουν τα συμπτώματά της;
               
            
                  2.
               
               
                  Σε περίπτωση που στο πρώτο ερώτημα δοθεί η δεύτερη εναλλακτική απάντηση:
                  Προϋποθέτει ο όρος «επιστημονικά δεδομένα γενικής αποδοχής», κατά την έννοια του άρθρου 2, παράγραφος 2, του κατ’ εξουσιοδότηση κανονισμού (2), την ύπαρξη σε κάθε περίπτωση τυχαιοποιημένης, ελεγχόμενης με εικονικό φάρμακο μελέτης με διπλές τυφλές δοκιμές η οποία, ακόμη και αν δεν αφορά το ίδιο το επίμαχο προϊόν, πρέπει να παρέχει τουλάχιστον τη βάση για την αποδιδόμενη σε αυτό αποτελεσματικότητα;
               
            
         (1)  Κανονισμός (ΕΕ) 609/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για τα τρόφιμα τα οποία προορίζονται για βρέφη και μικρά παιδιά και για τα τρόφιμα που προορίζονται για ειδικούς ιατρικούς σκοπούς, και ως υποκατάστατα του συνόλου του διαιτολογίου για τον έλεγχο του σωματικού βάρους και για την κατάργηση της οδηγίας 92/52/ΕΟΚ του Συμβουλίου, των οδηγιών της Επιτροπής 96/8/ΕΚ, 1999/21/ΕΚ, 2006/125/ΕΚ και 2006/141/ΕΚ, της οδηγίας 2009/39/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 41/2009 και (ΕΚ) αριθ. 953/2009 (ΕΕ 2013, L 181, σ. 35).
      
         (2)  Κατ’ εξουσιοδότηση κανονισμός (ΕΕ) 2016/128 της Επιτροπής, της 25ης Σεπτεμβρίου 2015, για τη συμπλήρωση του κανονισμού (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου όσον αφορά τις ειδικές απαιτήσεις ως προς τη σύνθεση και τις πληροφορίες για τα τρόφιμα που προορίζονται για ειδικούς ιατρικούς σκοπούς (ΕΕ 2016, L 25, σ. 30).